**Mitridatizare**

*Agafia*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

dimineaţa

îşi înfige colţii într-un sâmbure de brumă

mătură umbre dincolo de geam

o pasăre sinistră

adună bănuţi din oselele pământului

sub tâmpla invadată de nesomn

afară

văduve negre flutură venin

printre rufele puse la uscat

între o gură hâdă şi-un ochi vânat

cuvintele roiesc acre

ca nişte viespi aţâţate

zdrobite

le cos la subţioara unui cearcăn

să muşc din ele

încăpăţânarea de a nu auzi

şi cu urechile astupate de doi greieri rămaşi

într-o umbră de coasă

să-mi redobândesc libertatea de a fi

dincolo de calapod